**Kultaakin kalliimpi** (engl. *A Price Above Rubies*) on vuonna 1998 ensi-iltansa saanut Boaz Yakinin ohjaama ja käsikirjoittama draamaelokuva, jonka pääosissa ovat Renée Zellweger ja Julianna Margulies.

Juoni
-----

**Varoitus:  Seuraava kirjoitus paljastaa yksityiskohtia juonesta.**
New Yorkin ortodoksijuutalaisten suljetussa ja ankaran uskonnollisessa yhteisössä ei naisen paikka ole työelämässä, eikä seksi ole nautintoa varten. Tämä on liian tiukka paikka itsetietoiselle Sonialle (Renée Zellweger), jonka jalokiviseppäisä naittaa hänet uskonoppineelle Mendelille (Glenn Fitzgerald). Turhautunut Sonia alkaa lopulta kapinoida kahlehtivaa yhteisöä vastaan muun muassa hankkimalla työpaikan. Seurauksena on yleinen hyljeksintä.

**Juonipaljastukset päättyvät tähän.**

Näyttelijät
-----------

|  |  |  |
| --- | --- | --- |
|  Renée Zellweger  | … |  Sonia Horowitz
  |
|  Julianna Margulies  | … |  Rachel
  |
|  Christopher Eccleston  | … |  Sender Horowitz
  |
|  Allen Payne  | … |  Ramon Garcia
  |
|  Glenn Fitzgerald  | … |  Mendel Horowitz
  |
|  Kim Hunter  | … |  Rebbitzin
  |
|  John Randolph  | … |  Rebbe Moshe
  |
|  Kathleen Chalfant  | … |  Beggar Woman
  |
|  Peter Jacobson  | … |  Schmuel
  |
|  Edie Falco  | … |  Feiga
  |

Tuotanto ja julkaisu
--------------------

*Kultaakin kalliimpi* kuvattiin New Yorkissa, Brooklynin Bensonhurstissa työnimellä *A Price Below Rubies*.

*Kultaakin kalliimpi* sai ensi-iltansa kotimaassaan Yhdysvalloissa Sundancen elokuvajuhlilla 22. tammikuuta vuonna 1998; teatterilevitykseen elokuva pääsi 25. maaliskuuta 1998. Elokuva julkaistiin myös Kanadassa 8. toukokuuta 1998, Saksassa 19. marraskuuta 1998, Australiassa 3. joulukuuta 1998, Italiassa 27. elokuuta 1999, Ranskassa 12. tammikuuta 2000, Belgiassa 3. toukokuuta 2000, Malesiassa 7. kesäkuuta 2000 ja Japanissa 18. toukokuuta 2002.

Vastaanotto
-----------

Elokuva itse sai sekalaisia arvosteluja, mutta Zellwegerin roolisuoritus sai kiitettävää kritiikkiä. Zellweger sai roolisuorituksestaan New York Film Critics Circle -palkintoehdokkuuden parhaasta naispääosasta vuonna 1998. Elokuvan ohjaaja-käsikirjoittaja Boaz Yakin oli ehdolla Grand Special Prizeen Deauvillen elokuvajuhlilla vuonna 1998.

*Chicago Sun-Timesin* Roger Ebert antoi elokuvalle kolme tähteä. *Film Journal Internationalin* Maria Garcia antoi elokuvalle positiivista palautetta kutsuen sitä "kauniisti toteutettu, taidokkaasti tehty ja loistavasti näytelty elokuva".

Elokuvalla on Rotten Tomatoes -sivustolla 54 prosentin "mätä"-arvosana, joka perustuu 28 arvosteluun.

DVD-julkaisut
-------------

*Kultaakin kalliimpi* on julkaistu Isossa-Britanniassa DVD:lle vuonna 1999 ja Yhdysvalloissa vuosina 2000 ja 2012.

Lähteet
-------

1. 1 2 3 4 5 6 7  Kultaakin kalliimpi (1998) *imdb.com*. IMDB.com. Viitattu 26.1.2013. (englanniksi)
2. ↑  A Price Above Rubies *rogerebert.suntimes.com*. Rogerebert.suntimes.com.  Arkistoitu 14.9.2012. Viitattu 26.1.2013. (englanniksi)
3. ↑  *Price Above Rubies*, "Film Journal International", Maria Garcia, 14/1/2008
4. ↑  A Price Above Rubies (1998) *rottentomatoes.com*. Rottentomatoes.com. Viitattu 26.1.2013. (englanniksi)
5. ↑  A Price Above Rubies (1998) Releases *allmovie.com*. Allmovie.com. Viitattu 26.1.2013. (englanniksi)

Aiheesta muualla
----------------

* *Kultaakin kalliimpi* Internet Movie Databasessa. (englanniksi)
* *Kultaakin kalliimpi* Elonetissä.
* *Kultaakin kalliimpi* AllMoviessa. (englanniksi)